Publication: Magyar Közlöny
Issue: MK-2000-20 (Year: 2000, Number: 20)
Era: 1990-2004
Section: 
Paragraph Index: 51

d) a „Tanács tagjainak elnöke” kifejezés alatt az Elnök nevében, annak távollétében eljáró Helyettes Elnököt is érteni kell. II. Cikk Jelen Megállapodás nem vonatkozik sem az Északatlanti Szerződés értelmében felállított parancsnokságokra, sem — hacsak a Tanács másként nem dönt — bármely más katonai testületre. III. Cikk A Szervezetnek és a Tagállamoknak mindig együtt kell működniük az igazságszolgáltatás elősegítése, a rendőrségi előírások betartásának biztosítása és a jelen Megállapodásban meghatározott mentességekkel és kiváltságokkal kapcsolatos bármilyen visszaélés bekövetkezésének megelőzése érdekében. Amennyiben bármely Tagállam úgy találja, hogy visszaélés történt a jelen Megállapodás által adott mentességgel vagy kiváltsággal, megbeszélést kell tartani az adott Állam 2000/20. szám és a Szervezet között vagy az érintett Államok között, hogy megállapítsák, történt-e bármiféle visszaélés, és ha igen, megpróbálják biztosítani, hogy ne ismétlődjön meg. Függetlenül az előzőekben leírtaktól vagy a jelen Megállapodás bármely más rendelkezésétől, az a Tagállam, amely úgy találja, hogy bármely személy visszaélt az állandó tartózkodás kiváltságával, vagy a jelen Megállapodás értelmében a részére nyújtott bármely más kiváltsággal vagy mentességgel, felkérheti őt, hogy hagyja el területét. II. Rész A szervezet IV. Cikk A Szervezet jogi személyiséggel bír; jogosult szerződések kötésére, ingóságok és ingatlanok megszerzésére és azokkal való rendelkezésre, illetve jogi eljárások indítására. V. Cikk A Szervezet, annak tulajdonai és vagyontárgyai, bárhol is találhatók, és bárkinek is vannak a birtokában, mentességet élveznek a jogi eljárás minden formája alól, kivéve azt az egyedi esetet, amikor a Tanács tagjainak elnöke, a Szervezet nevében eljárva kifejezetten rendelkezik a mentességről való lemondásról. Mindemellett ezt úgy kell érteni, hogy a mentességről való lemondás nem terjedhet ki a végrehajtási intézkedésre vagy a tulajdon lefoglalására. VI. Cikk A Szervezet helyiségei sérthetetlenek. Tulajdona és vagyontárgyai, bárhol is találhatóak, és bárkinek is vannak a birtokában, mentességet élveznek a kutatástól, igénybevételtől, elkobzástól, kisajátítástól vagy bármilyen más beavatkozási formától. VII. Cikk A Szervezet irattárai, illetve az ahhoz tartozó vagy abban tárolt dokumentumok sérthetetlenek, bárhol is találhatóak. VIII. Cikk

Source: https://magyarkozlony.hu/hivatalos-lapok/f82d926c8408cc033ef77de180a51f6009295865/dokumentumok/6fd8cf5b9bec4cb3a59cd0f0b6fa5e45e2beb11c/letoltes